b'\n_START_ARTICLE_\nRainer Rupp\n_START_PARAGRAPH_\nRainer Rupp, Rainer Wolfgang Rupp (g. 1945\xc2\xa0m. Saarlouis, Vakar\xc5\xb3 Vokietija)\xc2\xa0\xe2\x80\x93 ekonomistas ir publicistas, VDR \xc5\xa1nipas (pseudonimas Topaz)._NEWLINE_R. Rupas nuo 1977 iki 1989 met\xc5\xb3 dirbo NATO b\xc5\xabstin\xc4\x97je Briuselyje ir VDR \xc5\xbevalgybai teik\xc4\x97 informacij\xc4\x85, kuri buvo perduodama ir kitoms Var\xc5\xa1uvos sutarties valstyb\xc4\x97ms. \xc5\xbdinomiausias R. Rupo nuopelnas buvo itin slaptos informacijos, jog operacijos Able Archer 83 metu NATO i\xc5\xa1 ties\xc5\xb3 neplanuoja tikros branduolin\xc4\x97s atakos. Able Archer buvo ambicinga testavimo programa, skirta patikrinti kari\xc5\xa1ki\xc5\xb3 elges\xc4\xaf realaus atominio karo i\xc5\xa1vakar\xc4\x97se, daugeliui dalyvi\xc5\xb3 ne\xc5\xbeinant, jog tai tik bandymai. Pasiruo\xc5\xa1imai buvo tiek real\xc5\xabs, jog Soviet\xc5\xb3 pus\xc4\x97 nusprend\xc4\x97 jog po treniruo\xc4\x8di\xc5\xb3 skraiste grei\xc4\x8diausiai ruo\xc5\xa1iamasi tikram sm\xc5\xabgiui. Perduodamas slapt\xc4\x85 informacij\xc4\x85 jog taip n\xc4\x97ra, \xc5\xa1nipas suma\xc5\xbeino \xe2\x80\x9eatsakomojo\xe2\x80\x9c branduolinio sm\xc5\xabgio i\xc5\xa1 Soviet\xc5\xb3 pus\xc4\x97s pavoj\xc5\xb3, tik\xc4\x97tinai sustabdydamas gal\xc4\x97jus\xc4\xaf prasid\xc4\x97ti branduolin\xc4\xaf kar\xc4\x85.\n_START_SECTION_\nBiografija\n_START_PARAGRAPH_\nRainer Rupp buvo \xc5\xa1nipu u\xc5\xbeverbuotas 1968 metais, jam studijuojant Maino universitete. 1972 metais ved\xc4\x97 brit\xc5\xb3 kilm\xc4\x97s Ann-Christine Bowen, irgi \xc5\xa1nip\xc4\x99, \xc5\xbeinom\xc4\x85 \xe2\x80\x9eTurkio\xe2\x80\x9c slapyvard\xc5\xbeiu (1980\xc2\xa0m. Ann pasitrauk\xc4\x97 i\xc5\xa1 \xc5\xa1ios veiklos gimus pirm\xc4\x85jam i\xc5\xa1 trij\xc5\xb3 vaik\xc5\xb3). 1977 metais Rupp pavyko integruotis \xc4\xaf NATO, kur jis spar\xc4\x8diai dar\xc4\x97 karjer\xc4\x85, prieidamas prie vis slaptesni\xc5\xb3 duomen\xc5\xb3. Rainer Rupp perduodavo Soviet\xc5\xb3 blokui ypatingai slaptus dokumentus (angl. Cosmic secret) su kuriais net JAV prezidentui teis\xc4\x97 dirbti suteikiama tik laikinai. Jis naudojo Topas ir Mosel slapyvard\xc5\xbeius. NATO nieko ne\xc5\xbeinojo apie Topas iki 1990, kol dal\xc4\xaf informacijos i\xc5\xa1dav\xc4\x97 Ryt\xc5\xb3 Vokietijos karininkas Heinz Busch. NATO ir toliau ne\xc5\xbeinojo kuris asmuo susij\xc4\x99s su \xc5\xa1iuo slapyvard\xc5\xbeiu. Reiner Rupp net ir pats dalyvavo pos\xc4\x97d\xc5\xbeiuose, kuri\xc5\xb3 metu buvo bandoma nustatyti Topas \xc5\xa1nipo asmenyb\xc4\x99. Visgi jis 1994\xc2\xa0m. buvo galutinai i\xc5\xa1ai\xc5\xa1kintas ir suimtas, nuteisiant dvylikai met\xc5\xb3 kal\xc4\x97jimo. Atkal\xc4\x97j\xc4\x99s \xc5\xa1e\xc5\xa1erius metus, 2000\xc2\xa0m buvo paleistas. Kur\xc4\xaf laik\xc4\x85 aktyviai dalyvavo Vokietijos Demokratinio Socializmo Partijoje (PDS), buvo ten atsakingas u\xc5\xbe saugum\xc4\x85 ir tarptautin\xc4\x99 politik\xc4\x85, ta\xc4\x8diau 2003 metais i\xc5\xa1 \xc5\xa1ios partijos pasitrauk\xc4\x97.'